b'\n_START_ARTICLE_\nTrofej prvaka (hokej na travi)\n_START_PARAGRAPH_\nTrofej prvaka (eng. Champions Trophy) je najpresti\xc5\xbenije natjecanje Me\xc4\x91unarodne federacije u hokeju na travi._NEWLINE__NEWLINE_Odr\xc5\xbeava se od 1978. godine. Skoro cijelu svoju povijest ovo je natjecanje bilo godi\xc5\xa1nje natjecanje, osim na samom po\xc4\x8detku. Nakon 2012. natjecanje se opet odr\xc5\xbeava svake dvije godine._NEWLINE__NEWLINE_Ovo natjecanje je utemeljio pakistanski mar\xc5\xa1al zrakoplovstva Nur Khan._NEWLINE__NEWLINE_Na "Trofeju prvaka" se pojavljuju najbolje svjetske reprezentacije, a natje\xc4\x8du se po liga\xc5\xa1kom sustavu._NEWLINE_Pakistanski savez hokeja na travi je pokrenuo ovo natjecanje kao turnir za mu\xc5\xa1ke 1978., a od 1987. se uvelo i natjecanje za \xc5\xbeene._NEWLINE_Natjecanje je postalo godi\xc5\xa1njim nakon 1980.. Australija, Nizozemska i Njema\xc4\x8dka (uklju\xc4\x8duju\xc4\x87i i SR Njema\xc4\x8dku prije ujedinjenja) su ukupno osvojile trofej rekordnih osam puta (stanje u studenome 2007.). Pakistan je bio jedinim pobjednikom iz Azije._NEWLINE_\xc5\xa0est sastava stje\xc4\x8de pravo sudjelovanja na ovom prvenstvu, nakon \xc5\xa1to pro\xc4\x91u izlu\xc4\x8dna natjecanja. Iznimke su bila prvo prvenstvo, kad je sudjelovalo pet, drugo natjecanje, na kojem je sudjelovalo sedam i prvenstvo 1987., kad je sudjelovalo osam sastava._NEWLINE__NEWLINE_U godinama nakon Olimpijskih igara ili Svjetskog kupa, u tih \xc5\xa1est sudionika ulaze doma\xc4\x87in, branitelj naslova, svjetski prvak te sastavi koji su zauzeli ni\xc5\xbea mjesta na ljestvici, bilo na zadnjem Svjetskom kupu ili Olimpijskim igrama._NEWLINE_Sastav koji svoje sudjelovanje zavr\xc5\xa1i na posljednjem mjestu ispada iz prvenstva za idu\xc4\x87e izdanje, i njegovo mjesto zauzima pobjednik Champions Challengea, natjecanja uvedenog 2001., koje po snazi i kakvo\xc4\x87i odgovara ni\xc5\xbeem razredu Trofeja prvaka._NEWLINE_Trofej prvakinja 2007. se odr\xc5\xbeao od 13. sije\xc4\x8dnja do 21. sije\xc4\x8dnja 2007. u Quilmesu u Argentini._NEWLINE__NEWLINE_Trofej prvaka 2007. se odr\xc5\xbeao od 1. do 9. prosinca 2007. u Lahoreu u Pakistanu. U kombinaciji je prebacivanje natjecanja u Maleziju.'